Σορμπέ μανταρίνι
Ένα χειμωνιάτικο σορμπέ μανταρίνι, ιδανικό για επιδόρπιο. Μπορούμε να το φτιάξουμε ακόμα και χωρίς παγωτομηχανή.
150 γρ. ζάχαρη, 150 ml νερό, 400 ml χυμός μανταρινιού, 200 ml Prosecco ή άλλο αφρώδες κρασί (αν θέλουμε να το καταναλώσουν παιδιά, δεν βάζουμε το αλκοόλ και αυξάνουμε τον χυμό μανταρινιού κατά 200 ml), 1 κουτ. σούπας ξύσμα μανταρινιού
Για να φτιάξουμε το σορμπέ μανταρίνι, βράζουμε τη ζάχαρη με το νερό σε δυνατή φωτιά για 2 λεπτά (από όταν αρχίσει ο βρασμός).Αφήνουμε το σιρόπι στην άκρη για τουλάχιστον 2 ώρες, να κρυώσει καλά. Προσθέτουμε όλα τα υπόλοιπα υλικά και ανακατεύουμε καλά.Μεταφέρουμε το μείγμα σε παγωτομηχανή και ακολουθούμε τις οδηγίες της συσκευής. Το βάζουμε στην κατάψυξη για τουλάχιστον 8 ώρες.Αδειάζουμε το μείγμα σε ένα μεταλλικό μπολ, το σκεπάζουμε και το αφήνουμε στην κατάψυξη να παγώσει.Κάθε 30 λεπτά το βγάζουμε και το ανακατεύουμε με μια κουτάλα, από έξω προς τα μέσα. Επαναλαμβάνουμε τη διαδικασία 5-6 φορές, μέχρι να παγώσει ομοιόμορφα όλο το μείγμα.
Μανταρίνι,Χωρίς γλουτένη